SL
12.6.2023
Uradni list Evropske unije
C 205/35
SPLOŠNO SODIŠČE Sodba Splošnega sodišča z dne 8. marca 2023 – Campine in Campine Recycling/Komisija (Zadeva T-94/20) (1) (Nepogodbena odgovornost – Konkurenca – Omejevalni sporazumi – Trg recikliranja avtomobilskih akumulatorjev – Sklep o ugotovitvi kršitve člena 101 PDEU – Sodba, s katero je bil sklep razglašen za delno ničen in je bil znižan znesek naložene globe – Zavrnitev Komisije, da plača zamudne obresti – Člen 266 PDEU – Člen 90(4) Delegirane uredbe (EU) št.
1268/2012 – Dovolj resna kršitev pravnega pravila, s katerim se posameznikom podeljujejo pravice – Obrestna mera zamudnih obresti) (2023/C 205/39) Jezik postopka: angleščina Stranke Tožeči stranki: Campine (Beerse, Belgija), Campine Recycling (Beerse) (zastopnika: C. Verdonck in B. Gielen, odvetnici)
Tožena stranka: Evropska komisija (zastopniki: P. Rossi, G. Wilms in L. Wildpanner, agenti)
Predmet Tožeči stranki s tožbo primarno na podlagi člena 268 PDEU in drugega odstavka člena 340 PDEU v povezavi z drugim odstavkom člena 266 PDEU predlagata, prvič, nadomestitev škode, ki naj bi jo utrpeli, ker Evropska komisija ni plačala zamudnih obresti, ki naj bi jih dolgovala na podlagi sodbe z dne 7. novembra 2019, Campine in Campine Recycling/Komisija (T-240/17, neobjavljena, EU:T:2019:778), in, drugič, plačilo zamudnih obresti na to odškodnino, podredno pa na podlagi četrtega odstavka člena 263 PDEU razglasitev ničnosti sklepa Komisije, ki ga vsebuje dopis z dne 13. januarja 2020 ali, še bolj podredno, njeno elektronsko sporočilo z dne 10. decembra 2019, s katerim jima je zavrnila plačilo navedenih zamudnih obresti, in naložitev Komisiji, da na podlagi člena 340 PDEU nadomesti škodo ali da sprejme ustrezne ukrepe, da se zagotovi popolna skladnost z navedeno sodbo v skladu z zahtevami, določenimi v prvem odstavku člena 266 PDEU.
Izrek 1.
Evropski komisiji se naloži, naj družbama Campine in Campine Recycling plača odškodnino za nastalo škodo v znesku 300 637,32 EUR.
2.
Odškodnina iz točke 1 se poveča za zamudne obresti od 11. decembra 2019 do celotnega plačila po obrestni meri, ki jo Evropska centralna banka (ECB) določi za svoje operacije glavnega refinanciranja, povečani za 3,5 odstotne točke.
3.
Evropski komisiji se naloži, da poleg lastnih stroškov nosi stroške, ki so nastali družbama Campine in Campine Recycling.
(1)
UL C 137, 27.4.2020.